Kirkerådet

Postboks 799 Sentrum

0106 Oslo

Oslo, 21. desember 2015

**LITURGISK MUSIKK**

Vi viser til Kirkerådets utsendelse av 14. oktober 2015, høyringsdokument – *Liturgisk musikk.*

IKO - Kirkelig pedagogisk senter (IKO) ønsker å knytte merknader til høringen utfra perspektivet barns læring.

IKO støtter forslaget om å gå tilbake til hovedserier i den liturgiske musikken.

Den utprøvingen som har vært foretatt i mange menigheter med forskjellige lokal og stedegen musikk har sikkert vært positiv for de lokale menighetene. Men det har ofte ført til en fremmedgjøring ved besøk i andre menigheter. De liturgiske leddene blir for mange ikke gjenkjennbare og gudstjenesten som felles uttrykk forsvinner.

Ikke minst rammer dette barn og unge som skal bli kjent med og kunne bruke den liturgiske musikken i møte med menigheten og gudstjenestelivet. For å kunne lære dette godt er det behov for gjentakelse og gjenkjenning.

Det åpnes for at menighetene i tillegg kan søke om å bruke annen liturgisk musikk. IKO støtter at det blir en felles praksis for godkjenning av liturgisk musikk utenom hovedseriene. Dette vil være med å styrke det overordnede ansvaret: at den liturgiske musikken i de vanlige høymessene er gjenkjennbare for både barn, unge og voksne i menighetene.

Vennlig hilsen

Marianne Uri Øverland

direktør